****

**Termat e referencës**

|  |
| --- |
| Njoftim për ekspert të vlerësimit të parashkollorit |

**Shoqata zbatuese**: YWCA of Albania

**Projekti:** ``Qendra e Fëmijërisë së Hershme si hapësirë kreative dhe e sigurtë``

**Kohezgjatja e projektit:** 1 janar 2024- 30 prill 2025

**Donatori:** UNICEF

1. **Informacion i përgjithshëm**

`` *Qendra e Fëmijërisë së Hershme si hapësirë kreative dhe e sigurtë* `` është projekt i zbatuar nga YWCA of Albania me mbështetjen e UNICEF.

Projekti konsiston ofrimin e sherbimeve prane Qendres Ditore në Shëngjin, qe do të frekuentohet nga fëmijët e popullsisë afgane që i përkasin grupmoshës parashkollore. Qendrat do të funksionojnë si hapësira të sigurta dhe edukuese për fëmijët. Filozofia kryesore e qendres është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si, aktivitete në grup, mësim i strukturuar sipas qasjes joformale, ushtrime në natyre etj ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi efektiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Eksperti i vlerësimit të parashkollorëve duhet të:*

1. **Hartojë dhe përshtatë instrumente vlerësimi për fëmijët parashkollorë,** duke reflektuar mbi fazat kryesore të zhvillimit: kognitive, sociale, emocionale dhe fizike.
2. **Realizojë vlerësimin fillestar të fëmijëve në qendrat ditore,** për të identifikuar nevojat dhe potencialet e tyre.
3. **Pilotë instrumentet e vlerësimit të përshtatura,** duke siguruar që ato janë praktike dhe efektive për grupmoshat e targetuara.
4. **Analizojë dhe përpunojë të dhënat nga procesi i vlerësimit,** për të krijuar raporte dhe rekomandime për përmirësim.
5. **Hartojë një paketë përfundimtare të instrumenteve të vlerësimit,** që mund të përdoret për qëllime të ngjashme në të ardhmen.
6. **Pritshmëritë**

|  |  |
| --- | --- |
| Outputi | Periudha |
| * Rishikimi i literaturës mbi instrumentet e vlerësimit * Hartimi i draftit të parë të instrumenteve * Pilotimi i instrumenteve dhe analiza e rezultateve * Përgatitja e paketës finale të instrumenteve | qershor-dhjetor 2024 |

1. **Profili**

*Edukimi, Kualifikimi*

* Diplomë Masteri e lidhur me fushën e psikologjisë
* Trajnime të vazhdueshme të lidhura me fushën e psikologjisë
* Personave me grada të larta shkencore do t`iu jepet përparësi

*Eksperienca të mëparshme*

* Përvojë në hartimin dhe përdorimin e instrumenteve të vlerësimit për fëmijët parashkollorë.
* Eksperienca në punën me komunitete të margjinalizuara është e preferuar.
* Njohuri mbi kulturën dhe traditat e komuniteteve afganë.

*Kërkesat specifike profesionale*

* Aplikues të teknikave psikolgjike
* Njohës të nevojave zhvillimore të fëmijëve
* Aftësi të shkëlqyera komunikimi
* Aftësi për të punuar në grup
* Aftësi për të qenë fleksibël
* Aftësi për të punuar dhe respektuar deadline-t
* Aftësi organizative dhe kreative
* Aftësi sociale

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtorja Ekzekutive

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.